Üks võtmetegur, mis mõjutab kujuneva nooruki koolis toimetulekut ning kujundab tema vaateid elule, väärtushinnanguid ja tulevikusuundumusi, on õpetaja eeskuju. Sellepärast on huvitav vaadelda, kuidas õpetajad en­nast TOIME tulemuste valgel ise näevad. Allpool on järjestatud mitmesugused rollid, mida õpetajad vastustes endale omistasid.  Kolmveerand õpetajaid väitis, et vestleb õpilastega sageli ("iga päev" või "mõned korrad kuus") aususest, õiglusest, hoolivusest ja kaastundest. Enesearendusest rääkis õpilastega sa­ma tihti üle 70%, õpilaste tuleviku üle arutles üle 60%. Nende teemadega võrreldes polnud sama hästi esindatud nt isamaalisus (28%) või  viisakus (16%). Loodushoiust, mille tähtsus tänapäeval aina kasvab, vestles õpilastega ainult 2% õpetajatest.